على كل شبر منهه ظل اثر لمسة
بخام شراعها آثار لمخالب ريح
حاول يمشي ضدهه ماكدر شرسة
ذبهه الروج كوة يم جرف مهجور
وهي كبلة بمواني مارضت ترسة
كلة تريدهه... الرمل كل للروج
لا كلة انته اخذهه هاك اخذ هسه
جان الماي يقسة من تهب بي ريح
هسه الرمل بيهه لاي سبب يقسة
تمربيهه السفن والخشب مابي عين
والمايبجي دمعــــه ينكطع نفسه
تسمعهن يضحكن روجهن بي صوت
واهي تسكت مسلمة للرمل خرسة
لان يمهه الجرف فالماي ماتنساه
الروج يلوحهه وبروحهه تحسه
واتفز حتى تحلم رايحتلة بشوك
تعبر علرمل وانقاظها تمسة
ويتعبهه المشي وتنتجي عللمجذاف
وبخصر الرمل مجذافهه تغرسة
وتوصل للبحريترس حظنهه الماي
اتوشلة احلامهه وجروحهه اترسة
وتفز من حلمهه والرمل مافـــــــاز
ابد مامشت خطوة والوضع نفسه
نسى كلشي البحر واوجد بديل الراح
واهي عرفت لذلك قررت تنسه
اتمنى ان تنال اعجابكم
تحياتي لكم ابو نور